बताते चले कि बीते दिनों मध्यप्रदेश के पूर्व जनसंपर्क मंत्री और व्यापमं मामले में बीजेपी से निष्कासित हुए लक्ष्मीकांत शर्मा ने सिरोंज में सीएम शिवराज की जन आशीर्वाद यात्रा में मंच साझा किया था। यहां उन्होंने मंच से सीएम की जमकर तारीफ भी की थी। इसके बाद से ही उनके सिरोंज से चुनाव लड़ने की अटकलों ने जोर पकड़ रखा है। सिरोंज सीट पर बीते तीन दशक से ब्राह्मण उम्मीदवार का ही वर्चस्व रहा है। बीते दिनों उन्हें भाजपा कार्यालय भी बुलाया गया था। जानकारों का भी कहना है कि बीजेपी इस बार शर्मा को टिकट देकर ब्राह्मण वोटरों को साध सकती है। हालांकि बीजेपी की तरफ से अभी कोई घोषणा नही की गई है, कि वे चुनाव लडेंगें या नही। लेकिन सीएम के साथ इस तरह मंच साझा करने के बाद से ही उनके बीजेपी में शामिल होकर चुनाव लड़ने के संकेत मिल रहे है, वही व्यापमं के आरोपों से लक्ष्मीकांत की छवि ख़राब हुई है, जिससे कुछ स्थानीय नेता उनकी सक्रिय के विरोध में भी है, वहीं उनके समर्थक चाहते हैं कि वो फिर मैदान में उतरें।